Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2021/C 476/10)

Käesolev teade avaldatakse vastavalt komisjoni delegeeritud määruse (EL) 2019/33 artikli 17 lõikele 5 (1).

STANDARDMUUDATUSE HEAKSKIITMISE TEADE

„delle Venezie / Beneških okolišev“

PDO-IT-02360-AM01

Teate kuupäev: 30. august 2021

HEAKSKIIDETUD MUUDATUSE KIRJELDUS JA PÕHJUSED

1. Toote liigid

Kirjeldus:

Sõnad „Rosato/Rosé“ või „Ramato“ on lisatud järgmistele veinidele: „delle Venezie“ Pinot Grigio, „delle Venezie“ Pinot Grigio Frizzante ja „delle Venezie“ Pinot Grigio Spumante.

Põhjendused:

see aitab paremini määratleda värvi, mis on tootespetsifikaadis juba kirjas. Roosakat või vasevärvi veini „Pinot Grigio“ on alati toodetud nimetuse „delle Venezie“ piirkonnas ja see on seotud sordi „Pinot Grigio“ viinamarjakestade omadustega.

Mõistete „Rosato“, „Rosé“ või „Ramato“ lisamine märgistusele võimaldab tutvustada erineva värvusega versioone, mida tarbijad saaksid üleilmsel turul ära tunda. Need värvivariandid on saavutatud tänu meetoditele, mida kasutatakse nii viinamarjaistanduses kui ka veinikeldrites toote kvaliteedi tagamisel.

Muudatus puudutab tootespetsifikaadi artikleid 1, 6 ja 9 ning [koonddokumendi] punkti 4 (Veini kirjeldus), alapunkte 1, 2 ja 3 ning punkti 8 (Seos(te) kirjeldus).

2. Kehtivate siseriiklike õigusaktide viidete ajakohastamine

Kirjeldus:

tootespetsifikaadi artikli 4 lõikes 6 on viide „seadusandliku dekreedi nr 61/2010 artikli 14 lõigetega 10 ja 11“ asendatud viitega „seaduse nr 238/2016 artiklitega 38 ja 39“.

Põhjendus:

tegemist on redaktsioonilise muudatusega, mille eesmärk on viia tootespetsifikaat kooskõlla praegu kehtivate siseriiklike õigusaktidega, st seadusega nr 238/2016, mis asendas seadusandlikku dekreeti nr 61/2010.

Muudatus puudutab tootespetsifikaadi artikli 4 lõiget 6. See muudatus ei mõjuta koonddokumendis esitatud teavet.

3. Mõiste „Vigna“ kasutamine

Kirjeldus:

järgmine lause on välja jäetud:

„Siiski võib kasutada mõistet „Vigna“, millele järgneb asjakohane kohanimi.“.

Põhjendused:

tegemist on redaktsioonilise muudatusega, mis on tingitud sellest, et 12. detsembri 2016. aasta siseriikliku seaduse nr 238 artikli 31 lõigetes 10 ja 13 sätestatakse üksikasjalikud eeskirjad mõiste „Vigna“ kasutamiseks ja tunnustamiseks, mis tähendab seda, et selle äramärkimine tootespetsifikaadis ei ole vajalik.

Muudatus puudutab tootespetsifikaadi artikli 7 lõiget 4. See muudatus ei mõjuta koonddokumendis esitatud teavet.

4. Märgistamine – sünonüümi „Rosé“ kasutamine

Lisatud on järgmine säte:

„„Rosato“ või „Ramato“ tüübi puhul võib kasutada ka mõistet „Rosé“.“.

Kirjeldus:

sünonüümi „Rosé“ kasutamine märgistusel võimaldab selgemalt täpsustada veinitüüpide Pinot Grigio, Pino Grigio Frizzante ja Pinot Grigio Spumante Rosato või Ramato versioone.

Muudatus puudutab tootespetsifikaadi artikli 7 lõiget 6 ja koonddokumendi punkti 9.

5. Märgistamine – viinamarjade tootmisaasta täpsustamise kohustus

Kirjeldus:

lisatud on järgmine säte:

„Viinamarjade kasvatamise aasta tuleb märkida artiklis 1 viidatud veinide esitlemisel ja kirjeldamisel, v.a vahuveinid ja poolvahuveinid ilma märketa „Millesimato“ (aastakäik).“

Põhjendused:

tegemist on redaktsioonilise muudatusega, et võtta arvesse Itaalia 12. detsembri 2016. aasta seadust nr 238, milles nähakse ette, et päritolunimetusega veinide puhul, v.a liköörveinid, vahuveinid ilma märgistuseta „Millesimato“ ja poolvahuveinid, tuleb märgistusele lisada viinamarjade kasvatamise aasta.

Muudatus puudutab tootespetsifikaadi artikli 7 lõiget 7 ja koonddokumendi punkti 9.

6. Pakendamine

Kirjeldus:

järgmist osa:

„Kontrollitud päritolunimetusega veine „Delle Venezie“ tohib turule lasta kuni kuueliitristes klaaspudelites, mis on suletud korgi või keeratava korgiga, millel on pikk silindriline ääris. 2–6liitrise mahu puhul võib kasutada teisi, muust materjalist kui klaasist mahuteid, mis koosnevad papist või muust jäigast materjalist karbis olevast polüetüleenist või polüestrist mitmekihilisest veinilähkrist.“

on muudetud järgmiselt:

„Kontrollitud päritolunimetusega veine „Delle Venezie“ tohib turule lasta kuni kuueliitristes klaaspudelites, mis on suletud korgi või keeratava korgiga, millel on pikk silindriline ääris. Kuni kuueliitrise mahu puhul võib kasutada teisi, muust materjalist kui klaasist mahuteid, mis koosnevad papist või muust jäigast materjalist karbis olevast polüetüleenist või polüestrist mitmekihilisest veinilähkrist, kooskõlas kehtivate Euroopa Liidu ja siseriiklike õigusaktide sätetega.“.

Põhjendused:

tegemist on lihtsustusega, mis puudutab muust materjalist kui klaasist mahutite miinimummahtu, et viia tootespetsifikaadi sätted kooskõlla asjaomaste siseriiklike õigusaktidega.

Muudatus puudutab tootespetsifikaadi artiklit 8 lõiget 1 ja koonddokumendi punkti 9.

7. Viide kontrolliasutusele

Kirjeldus:

kontrolliasutuse aadressi on ajakohastatud:

TRIVENETA CERTIFICAZIONI Srl Palazzo Altan Via Antonio Altan 83/3 33078 San Vito al Tagliamento (PN)

Tel +39 (0)49 9941068

info@triveneta.wine

Põhjendused:

tegemist on kontrolliasutuse aadressi parandamisega. Muudatus on üksnes redaktsiooniline.

Muudatus puudutab tootespetsifikaadi artiklit 10 ega mõjuta koonddokumenti.

KOONDDOKUMENT

1. Toote nimetus

delle Venezie

Beneških okolišev

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. vein

4. Vahuvein

5. Kvaliteetvahuvein

8. Poolvahuvein

4. Veini(de) kirjeldus

„delle Venezie“ Pinot Grigio, Pinot Grigio Rosato või Pinot Grigio Ramato – kategooria: vein

LÜHIKE TEKSTILINE KIRJELDUS

— Värvus: õlgkollane kuni kuldkollane, roosa või vasekarva;

— lõhn: puuviljaline, intensiivne, iseloomulik viinamarjasordile „Pinot Grigio“, vahel pisut aromaatne, lillenootidega;

— maitse: värske, harmooniline; kuiv kuni poolkuiv;

— minimaalne üldalkoholisisaldus mahuprotsentides: 11,00 %;

— suhkruvaba ekstrakti miinimumsisaldus: 15,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

4,5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

„delle Venezie“ Pinot Grigio Frizzante, Pinot Grigio Frizzante Rosato või Pinot Grigio Frizzante Ramato

LÜHIKE TEKSTILINE KIRJELDUS

— Värvus: õlgkollane kuni kuldkollane, roosa või vasekarva;

— vaht: tihe ja kiiresti hajuv;

— lõhn: puuviljaline, intensiivne, iseloomulik viinamarjasordile „Pinot Grigio“, vahel pisut aromaatne, lillenootidega;

— maitse: värske, tasakaalustatud happelise koostisosaga, harmooniline, kuiv kuni poolkuiv;

— minimaalne üldalkoholisisaldus mahuprotsentides: 11,00 %;

— suhkruvaba ekstrakti miinimumsisaldus: 15,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

4,5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

„delle Venezie“ Pinot Grigio Spumante, Pinot Grigio Spumante Rosato või Pinot Grigio Spumante Ramato

LÜHIKE TEKSTILINE KIRJELDUS

— Värvus: õlgkollane kuni kuldkollane, vasekarva või roosa;

— Värvus: õlgkollane kuni kuldkollane, roosa või vasekarva;

— vaht: õrn ja säilib kaua;

— lõhn: puuviljaline, intensiivne, iseloomulik viinamarjasordile „Pinot Grigio“, vahel pisut aromaatne, lillenootidega;

— maitse: värske, tasakaalustatud happelise koostisosaga, harmooniline, vahemikus dosaggio zero kuni kuiv;

— minimaalne üldalkoholisisaldus mahuprotsentides: 11,00 %;

— suhkruvaba ekstrakti miinimumsisaldus: 14,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

5,0 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

„delle Venezie“ Bianco (valge) – kategooria: vein

LÜHIKE TEKSTILINE KIRJELDUS

— Värvus: rohekaskollane kuni kuldkollane;

— lõhn: puuviljaline ning (sõltuvalt sordilisest koostisest) valge viljalihaga ja küpsete puuviljade varjundiga, intensiivne, mõnikord kergelt aromaatsete valgete õite nüanssidega;

— maitse: kuivast poolkuivani, harmooniline, struktureeritud, mõnikord happelisusega ühendatud värskusnootidega;

— minimaalne üldalkoholisisaldus mahuprotsentides: 11,00 %;

— suhkruvaba ekstrakti miinimumsisaldus (g/l): 14,0 g/l.

Kõik analüütilised näitajad, mida ei ole tabelis esitatud, vastavad liikmesriigi ja ELi õigusaktides sätestatud piirnormidele.

ÜLDISED ANALÜÜTILISED OMADUSED

Maksimaalne üldalkoholisisaldus (mahuprotsentides):

—

Minimaalne tegelik alkoholisisaldus (mahuprotsentides):

—

Minimaalne üldhappesus:

4,5 grammi liitri kohta, väljendatud viinhappena

Maksimaalne lenduvate hapete sisaldus (milliekvivalentides liitri kohta):

—

Maksimaalne vääveldioksiidi üldsisaldus (milligrammides liitri kohta):

—

5. Veinivalmistustavad

5.1. Veinivalmistuse eritavad

—

5.2. Maksimaalne saagikus

Bianco (kategooria: vein); Pinot Grigio (kategooriad: vein, vahuvein, kvaliteetvahuvein, poolvahuvein)

18 000 kg viinamarju hektari kohta

Bianco (kategooria: vein); Pinot Grigio (kategooriad: vein, vahuvein, kvaliteetvahuvein, poolvahuvein)

126 hektoliitrit hektari kohta

6. Määratletud geograafiline piirkond

Kontrollitud päritolunimetusega veinide „Delle Venezie“ tootmiseks kasutatud viinamarju kasvatatakse piirkonnas, mis hõlmab Trento autonoomset provintsi ning Friuli-Venezia Giulia ja Veneto piirkonda.

7. Peamised viinamarjasordid

Chardonnay B.

Garganega B. – Garganego

Müller Thurgau B. – Riesling x Sylvaner

Pinot Bianco B. – Pinot

Pinot Grigio – Pinot

Pinot Grigio – Pinot Gris

Tocai Friulano B. – Friulano

Tocai Friulano B. – Tai

Verduzzo Friulano B. – Verduzzo

Verduzzo Trevigiano B. – Verduzzo

8. Seos(t)e kirjeldus

8.1. „delle Venezie“ – kategooriad: vein, vahuvein, kvaliteetvahuvein, poolvahuvein

Seost väljendavad looduslikud tegurid: kontrollitud päritolunimetusega veinide „delle Venezie“ piirkond hõlmab Trento autonoomse provintsi ning Friuli-Venezia Giulia ja Veneto piirkondade haldusterritooriume. Territooriumi iseloomustab põhjas asuv mäeahelik, mis ümbritseb tootmispiirkonda ning kaitseb seda külmade põhja- ja kirdetuulte eest, ning seda läbivad mitmed olulised püsivooluga jõed ja ojad – see on viinamarjakasvatuse häll. Peamised jõed on järgmised: Adige, Brenta, Piave, Tagliamento ja Isonzo. Kliimat iseloomustab aasta keskmine temperatuur 10–14 °C. Kõige külmemad kuud on detsember ja jaanuar ning kõige soojemad juuli ja august, kus keskmine temperatuur on vahemikus 20–25 °C. Piirkonna aasta keskmine sademete hulk on 700–1 300 mm. Hoolimata suurest sademete hulgast on pinnas piisava vee ärajuhtimisvõimega. Tänu sademetele ja heale veepidavusvõimele ei ole piirkonnas veepuuduse probleeme. Muude kontrollitud päritolunimetusega veinide „delle Venezie“ valmistamise territooriumi kliimat iseloomustavate tegurite hulka kuulub põhjas asuva Alpi piirkonna ja Alpi eelmäestiku ning lõunasse jääva Aadria mere mahendav koostoime, mis mõjutab märkimisväärselt temperatuuri, leevendades suviseid ja talviseid äärmuslikke temperatuure. Aadria mere ja mäestiku mõjutatud õhumasside toime reguleerib nende voolu ja nendega kaasnevaid sademeid. Eelkõige loob tuulte suuna muutus ööpäeva jooksul augustis ja septembris viinamarjade valmimiseks optimaalsed temperatuurikõikumised. Seega aitavad Alpi piirkonna ja Alpi eelmäestiku, Aadria mere ja kogu piirkonda põhjast lõunasse läbivate jõgede võrgustiku kolm komponenti muuta kogu kontrollitud päritolunimetusega veinide valmistamise piirkonna homogeenseks.

Alpi eelmäestiku ja mägede mullastik koosneb peamiselt mesosoikumi ajastu lubjakivi- või lubjakivi- ja dolomiidikihistutest, pinnase tekstuur on sobilik vee ärajuhtimiseks.

Tasandikualad koosnevad alluviaalsetetest, mis on pärit kogu territooriumi läbivate eri jõgede kaasakantud materjalidest, ning muldade tekstuur ulatub saviliivast liivaka mudani, mõnikord sügavate aleuriidi ja savi setetega, mida tavaliselt iseloomustab hea vee ärajuhtimisvõime ja mis sobib eriti hästi viinamarjakasvatuseks.

Seost väljendavad ajaloolised ja inimtegurid: esimesed viinamarjaistandused Itaalia kirdeosas pärinevad seitsmendast ja viiendast sajandist enne Kristust. Ent veini „delle Venezie“ valmistamiseks kasutavate viinamarjade kasvatamise ajaloos on ühendav element Veneetsia vabariigi olemasolu.

Alates 14. sajandist kuni ligikaudu 18. sajandi alguseni kuulus Veneetsia kaupmeestele kontroll peaaegu terve kvaliteetveinide turu üle alates Vahemere idaosast kuni Põhja-Euroopa jõukate piirkondadeni välja. Sel ajal ei kontrollinud vabariik mitte üksnes mere- ja kaubandustegevust, vaid ka metsandust ja põllumajandust. Liikudes jõgede ülemjooksu poole, võtsid Veneetsia kõrgklassid piirkonna järk-järgult oma valdusse, arendades põllumajandusettevõtete juhtimist vastavalt tolleaegsetele uuenduslikele tavadele. Veneetsia kinnistud tunneb ära iseloomulike suurte maamajade järgi, mis on endiselt tüüpilised kontrollitud päritolunimetusega veini „delle Venezie“ valmistamise geograafilisele piirkonnale.

Toona ei määratletud veine üksnes nende värvi (valge või rohekas) järgi, vaid ka viitega selle viinamarjasordi nimele, millest neid valmistati, ja kohale, kust need pärinesid. Mõisteid „ramato“ ja „rosato“ hakati samuti leidma selle perioodi dokumentidest.

Tänapäevane viinamarjakasvatus sai alguse San Michele all’Adige ja Conegliano koolides uute viinamarjakasvatus- ja veinivalmistustavade õpetamisest ja levitamisest. Olulise panuse andsid kontrollitud päritolunimetusega veine valmistava piirkonna viinamarjakasvatajad, kes võtsid kasutusele uuenduslikud protsessid ja juhtimismeetodid, milles on ühendatud keskkonnasäästlikkus ja majanduslik jätkusuutlikkus. Samuti on olnud tähtsal kohal selliste maaparandusühistute olemasolu, kes on pikka aega hallanud olulisi veevarustusvõrke, et tulla toime erakordse sademete nappusega.

19. sajandi lõpus, kui kasutusele võeti sordid „Chardonnay“ ja „Pinot“, sai piirkonnast riigi peamine viljelus- ja tootmispiirkond nii veinide kui ka poolvahuveinide ja vahuveinide puhul. Eelkõige on „Pinot Grigio“ leidnud ideaalsed tingimused „delle Venezie“ piirkonnas, arvestades, et viinamarjade kvaliteediomadused ja nende veinivalmistuse eritavad on selles piirkonnas kõige paremini esindatud. Alates 1977. aastast kuni tänaseni on viinamarjakasvatajad turustanud asjaomaseid veine peamiselt geograafilise tähisega „delle Venezie“.

8.2. „delle Venezie“ – kategooriad: vahuvein (4), kvaliteetvahuvein (5), poolvahuvein (8)

Teave veinide kvaliteedi/omaduste kohta, mis on valdavalt seotud geograafilise keskkonnaga

Vahuveinide, kvaliteetvahuveinide ja poolvahuveinide kategooriasse kuuluvate veinide „delle Venezie“ Pinot Grigio värvus varieerub peamiselt õlgkollasest kuni kuldkollaseni, mõnikord on veinil sordile iseloomulik vasekarva või roosakas helk. Rõhust sõltuvalt on poolvahuveinide mullid enamasti tihedad ja kiiresti hajuvad, vahuveinidel aga tihedad ja püsivad.

Rosato / Ramato tüübi puhul muutub värvus kääritamistegevusest sõltuvalt konkreetsemaks ja selle varjundid varieeruvad tumekollasest intensiivsema roosa või vaskseni.

Veini lõhn on sordile omane ja puuviljaline, valge viljalihaga puuviljade, näiteks pirni ja õuna, ning isegi troopiliste puuviljade varjundiga, intensiivne, autoklaavimiseprotsessist tingitult mõnikord kergelt aromaatsete valgete õite ja pähklite nüanssidega.

Maitse poolest on vahuveinide ja poolvahuveinide kujul olevad veinid harmoonilised, värskete nüansside ning tasakaalustatud happelise koostisosaga; lisaks sellele on vahuveini kategooriasse kuuluvate veinide suhkrusisaldus vahemikus dosaggio zero kuni kuiv, samas kui poolvahuveinide kategooriasse kuuluvate veinide suhkrusisaldus on vahemikus kuivast poolkuivani.

Põhjuslik seos geograafilise piirkonna mõjurite ning toote kvaliteedi ja omaduste vahel, mis on valdavalt seotud geograafilise keskkonnaga

Eespool kirjeldatud vahuveinide ja poolvahuveinide eriomadused tulenevad tootmispiirkonna mullastiku- ja kliimatingimuste ning inimtegurite koostoimest, mis on mõjutanud viinamarjade veinivalmistuspotentsiaali ja traditsioonilist töötlemistehnoloogiat minevikus ja mõjutavad seda ka tänapäeval.

Eelkõige iseloomustab tootmispiirkonna geograafilist keskkonda mõõdukas, jahe ja tuuline kliima, vett hästi läbi laskev pinnas ning piisav ja ühtlaselt jagunenud veevaru, mis võimaldab viinamarjakobaratel korrapäraselt valmida. Lisaks, päevase ja öise temperatuuri märgatav kõikumine viinamarjade valmimise ajal aitab esile tuua ja säilitada viinamarjade happelist ja aromaatset struktuuri ning sellest tulenevat veinide värskust.

Lisaks nõuab sordi „Pinot Grigio“ tundlikkus eostaimede ning keskkonna- ja kliimategurite suhtes, nagu liigne kuumus ja veepuudus, ettevõtjatelt märkimisväärset pühendumist, et saada viinamarju, mis on terved ning millel on õige suhkru ning aromaatsete koostisosade tasakaal, et neist saaks valmistada sobiva happesusega vahuveine ja poolvahuveine. Ettevõtjate panus viinamarjaistanduste haldamisse – alates pookealuste valimisest kuni kasvatusmeetodini ja lehestiku hooldamisest kuni veega varustatuse reguleerimiseni – on määrava tähtsusega.

Kõik see on oluline, et saada viinamarjad, mis sobivad vahuveini või poolvahuveini valmistamiseks kõlbavate partiide moodustamiseks, eesmärgiga toota sordile iseloomulike organoleptiliste omadustega veine.

Vahuveinide ja poolvahuveinide „delle Venezie“ autoklaavimisprotsessi tehnoloogilised uuendused on aidanud muuta käärimisprotsessi tõhusamaks ning toodetud veinid on aromaatsemad ja meeldivama maitsega. See võimaldab tuua esile veinidele iseloomulikud organoleptilised omadused ning rõhutada eelkõige viinamarjadest tulenevaid värskeid noote ja lillenüansse, mis peegeldavad ideaalset keskkonda veinide Pinot Grigio tootmiseks.

Kontrollitud päritolunimetusega vahuveinide ja poolvahuveinide Pinot Grigio ainulaadsus ja eripära tulenevad seega pH ja happesuse tasakaalust, mis toob esile sobivate veinivalmistamisprotsesside tulemusena saadud veinide meeldiva lõhna ja üldise elegantsi.

8.3. „delle Venezie“ – kategooria: vein

Teave veini kvaliteedi/omaduste kohta, mis on valdavalt seotud geograafilise keskkonnaga

Veinide „delle Venezie“ Pinot Grigio värvus varieerub kahvatust õlgkollasest varjunditeni, mis võivad käärimisprotsessi tulemusena olla mõnikord sordile iseloomulikult vasekarva kuni roosa helgiga.

Rosato / Ramato tüübi puhul muutub värvus kääritamistegevusest sõltuvalt konkreetsemaks ja selle varjundid varieeruvad tumekollasest intensiivsema roosa või vaskseni.

Veini lõhnal on sordile omased noodid, puuviljaliste nüanssidega, mis meenutavad muu hulgas valge viljalihaga puuviljade, nagu pirni ja õuna, ning isegi troopiliste puuviljade varjundeid; lõhn on intensiivne, mõnikord kergelt aromaatsete valgete õite nüanssidega. Veini maitse on värske ja harmooniline ning võib varieeruda kuivast poolkuivani; seda eristab meeldiv värskus ja sellel on sordile iseloomulik happesuse nüanss.

Mõjutatuna kasvatuspiirkonna mullastikust ja kliimast on veinidel iseloomulik värske noot, mis tuleneb peamiselt viinamarjade ja seega ka toodetud veinile omasest happelisusest ja tasakaalustatud aromaatsusest.

Valgete veinide „delle Venezie“ värvus varieerub rohekaskollasest kuldkollaseni. Veinil on puuviljaline lõhn ning (sõltuvalt sordilisest koostisest) valge viljalihaga ja küpsete puuviljade varjundid; lõhn on intensiivne, mõnikord kergelt aromaatsete valgete õite nüanssidega. Maitse on harmooniline, varieerudes kuivast kuni poolkuivani, ning vein on struktureeritud, mõnikord happelisusega ühendatud värskusnootidega.

Põhjuslik seos geograafilise piirkonna elementide ning toote kvaliteedi ja omaduste vahel, mis on valdavalt seotud geograafilise keskkonnaga:

veinide „delle Venezie“ Pinot Grigio ja Bianco eriomadused tulenevad tootmispiirkonna mullastiku, kliima ja inimtegurite koostoimest, mis on mõjutanud viinamarjade veinivalmistuspotentsiaali ning töötlemistehnoloogiat nii minevikus kui ka tänapäeval.

Eelkõige iseloomustab tootmispiirkonna geograafilist keskkonda mõõdukas, jahe ja tuuline kliima, vett hästi läbi laskev pinnas ning piisavad ja ühtlaselt jaotatud veevarud, mis võimaldab viinamarjakobaratel korrapäraselt valmida, tänu millele on viinamarjad märkimisväärse happesusega. Päevase ja öise temperatuuri märgatav kõikumine viinamarjade valmimise ajal aitab esile tuua ja säilitada viinamarjade happelist ja aromaatset struktuuri ning sellest tulenevat veinide värskust.

Arvestades, et veinide valmistamiseks kasutatavad sordid on tundlikud eostaimede ning kliima- ja keskkonnategurite suhtes, on lõpptulemuse saavutamiseks oluline ettevõtjate panus viinamarjaistanduste haldamisse alates pookealuste valimisest kuni kasvatusmeetodi ja lehestiku hooldamiseni, et saada terveid viinamarju ning saavutada õige tasakaal suhkru ning happeliste ja aromaatsete koostisosade vahel.

Viinamarjakasvatajate erialased oskused avaldavad mõju kuni viinamarjade veinikeldrisse jõudmise ja veini valmistamiseni ning need on olulised veinidele iseloomulike organoleptiliste omaduste tagamisel, et valmiks harmooniline toode, millel on kontrollitud päritolunimetusega veinide „delle Venezie“ tootmise piirkonnale iseloomulikud värsked nüansid.

„Pinot Grigio“ ei ole üldlevinud sort; kui kasvuperioodil on pikalt palav ja põuane, siis ei avaldu sordile iseloomulikud organoleptilised omadused täielikult.

Mis puudutab viinamarjade eripäraseid organoleptilisi omadusi, siis olgu tegemist Pinot Grigio või muude Bianco tüüpi kuveede valmistamiseks kasutatavate sortidega, on viinamarjade pressimistsüklite ning käärimise temperatuuri ja kestuse eesmärk saada eespool kirjeldatud omadustega veine.

Veini „delle Venezie“ Pinot Grigio organoleptilised omadused, millest on praeguseks saanud organoleptiliste omaduste standard ning mis tagavad veini ainulaadsuse ja eristavad seda muude piirkondade veinist Pinot Grigio, on välja kujunenud eespool kirjeldatud keskkonnategurite mõjul ning veinikasvatajate läbi aegade saadud kogemuste ja teadmiste tulemusena.

Samamoodi on keskkonna ja inimtegurite kombinatsiooni koostoime tulemusena saavutatud ka veini „delle Venezie“ Bianco kvalitatiivsed ja organoleptilised eriomadused ning tasakaalustatud happesuse ja aromaatsuse profiil, mis toob esile veinide meeldiva lõhna ning üldise elegantsi.

9. Muud olulised tingimused (pakendamine, märgistamine, muud nõuded)

Mõiste „Rosé“ kasutamine

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus:

Rosato või Ramato tüübi puhul võib kasutada ka mõistet „Rosé“.

Kohustus märkida märgisele viinamarjade tootmise aasta

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus

Viinamarjade kasvatamise aasta tuleb märkida kaitstud päritolunimetusega veinide „delle Venezie“ esitlemisel ja kirjeldamisel, v. a vahuveinid ja poolvahuveinid ilma märketa „Millesimato“ (aastakäik).

Mahutid

Õigusraamistik:

ELi õigusaktid

Lisatingimuse liik:

märgistamisega seotud lisasätted

Tingimuse kirjeldus

1. Kaitstud päritolunimetusega veine „Delle Venezie“ tohib turule lasta kuni kuueliitristes klaaspudelites, mis on suletud korgi või keeratava korgiga, millel on pikk silindriline ääris. Kuni kuueliitrise mahu puhul võib kasutada teisi, muust materjalist kui klaasist mahuteid, mis koosnevad papist või muust jäigast materjalist karbis olevast polüetüleenist või polüestrist mitmekihilisest veinilähkrist, kooskõlas kehtivate Euroopa Liidu ja siseriiklike õigusaktide sätetega.“.

2. Veini Pinot Grigio Spumante kontrollitud päritolunimetusega „delle Venezie“ tohib turule viia üksnes klaaspudelites mahuga kuni 18 liitrit.

Asjaomaseid ELi ja siseriiklikke õigusakte kohaldatakse vahuveinide korkide suhtes, v.a plastkorgid. Kuni 0,2-liitrise mahutavusega pudelite puhul on siiski lubatud ka keeratavad korgid, millel võib olla ääris, või ärarebitavad plastkorgid.

Link tootespetsifikaadile

https://www.politicheagricole.it/flex/cm/pages/ServeBLOB.php/L/IT/IDPagina/17296

(1) EÜT L 9, 11.1.2019, lk 2.